《鉴古韵语五十九首 其四十五 懿宗僖宗》
明代·孙承恩

唐室懿僖日，真为板荡辰。普天多寇盗，继世总昏嚚。

已是垂亡地，犹堪杀谏臣。谁云天降罚，酿恶尽由人。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。